CELEX: 32021R1336
Language: da
Date: 2021-06-02 00:00:00
Title: Kommissionens delegerede forordning (EU) 2021/1336 af 2. juni 2021 om ændring af delegeret forordning (EU) nr. 907/2014 for så vidt angår finansiel forvaltning

12.8.2021   
               
               
                  DA
               
               
                  Den Europæiske Unions Tidende
               
               
                  L 289/6
               
            
         
            KOMMISSIONENS DELEGEREDE FORORDNING (EU) 2021/1336
            af 2. juni 2021
            om ændring af delegeret forordning (EU) nr. 907/2014 for så vidt angår finansiel forvaltning
         
         
            ЕВРОПЕЙСКАТА КОМИСИЯ,
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 40 og artikel 46, stk. 1, og
            
            ud fra følgende betragtninger:
            
               
                           (1)
                        
                        
                           I henhold til artikel 40, stk. 1, i forordning (EU) nr. 1306/2013, kan betalinger, som medlemsstaternes betalingsorganer har foretaget til modtagerne inden den tidligst mulige betalingsdato og efter den senest mulige betalingsdato ikke accepteres til finansiering fra Unionen, undtagen i særlige tilfælde.
                        
                     
            
               
                           (2)
                        
                        
                           Artikel 5 og 5a i Kommissionens delegerede forordning (EU) nr. 907/2014 (2) fastsætter betingelserne for, hvornår udgifter afholdt efter udløbet af betalingsfristerne i overensstemmelse med proportionalitetsprincippet kan accepteres til finansiering af Unionen.
                        
                     
            
               
                           (3)
                        
                        
                           Stk. 3a blev indsat i artikel 5 i delegeret forordning (EU) nr. 907/2014 ved Kommissionens delegerede forordning (EU) 2015/160 (3) for at sikre retssikkerheden og præcisere de betingelser, der gjaldt for direkte betalinger foretaget i regnskabsåret 2015 i medfør af Rådets forordning (EF) nr. 73/2009 (4). Denne bestemmelse er forældet og kan derfor udgå.
                        
                     
            
               
                           (4)
                        
                        
                           Kontrollen med overholdelsen af den seneste betalingsfrist skal foretages både for betalinger under Den Europæiske Garantifond for Landbruget (»EGFL«) og betalinger under Den Europæiske Landbrugsfond for Udvikling af Landdistrikterne (»ELFUL«). Kontrollen med overholdelsen af betalingsfristerne for EGFL foretages imidlertid to gange pr. regnskabsår, dvs. for udgifter, der er afholdt indtil den 31. juli og de resterende udgifter, der er afholdt indtil den 15. oktober, mens overholdelsen af betalingsfristen for ELFUL kontrolleres en gang pr. regnskabsår for alle betalinger foretaget i det regnskabsår.
                        
                     
            
               
                           (5)
                        
                        
                           For at forenkle og sikre effektivitet og for at reducere den administrative byrde for medlemsstaterne og Kommissionen bør der også fastsættes bestemmelser om én enkelt kontrol med overholdelsen af betalingsfristerne for hele regnskabsåret for så vidt angår EGFL-udgifterne. Denne kontrol bør foretages på udgifter, der er afholdt indtil den 15. oktober. Hvis der er tale om manglende overholdelse af betalingsfrister i forbindelse med de månedlige udgiftsanmeldelser, bør det være muligt for Kommissionen at foretage en ekstra kontrol af udgifter, der er afholdt indtil den 31. juli.
                        
                     
            
               
                           (6)
                        
                        
                           Europa-Parlamentets og Rådets forordning (EU) 2020/2220 (5) ændrede Europa-Parlamentets og Rådets forordning (EU) nr. 1305/2013 (6) og forlængede varigheden af programmer for udvikling af landdistrikterne, der støttes af ELFUL indtil den 31. december 2022, og gav medlemsstaterne mulighed for at finansiere deres forlængede programmer med den modsvarende budgetbevilling for 2021 og 2022. Endvidere stillede forordning (EU) 2020/2220 de supplerende midler fra EU-genopretningsinstrumentet til rådighed i de forlængede programmer for årene 2021 og 2022 til finansiering af foranstaltninger i henhold til forordning (EU) nr. 1305/2013 med det formål at imødegå virkningerne af covid-19-krisen og dens konsekvenser for Unionens landbrugssektor og landdistrikter.
                        
                     
            
               
                           (7)
                        
                        
                           Som anført i betragtning 24 i forordning (EU) 2020/2220 er de supplerende midler fra EU-genopretningsinstrumentet underlagt særlige betingelser. De pågældende supplerende midler bør derfor programmeres og overvåges adskilt fra EU-støtten til udvikling af landdistrikterne, hvorved de bestemmelser, der er fastsat i forordning (EU) nr. 1305/2013, som udgangspunkt finder anvendelse. Disse supplerende midler bør således gennemføres via forordning (EU) nr. 1305/2013 og bør inden for rammerne af nævnte forordning betragtes som beløb, der finansierer foranstaltninger under ELFUL. Som følge heraf bør de respektive regler om de margener og nedsættelser, der er omhandlet i artikel 5a i delegeret forordning (EU) nr. 907/2014, beregnes særskilt i forhold til ELFUL-tildelingerne og de supplerende midler, der er omhandlet i artikel 58a i forordning (EU) nr. 1305/2013.
                        
                     
            
               
                           (8)
                        
                        
                           I medfør af delegeret forordning (EU) nr. 907/2014 foretager Kommissionen betalinger til medlemsstaterne på månedlig eller anden regelmæssig basis på baggrund af udgiftsanmeldelser, der indsendes af sidstnævnte. Kommissionen bør dog i den forbindelse tage hensyn til de indtægter, som betalingsorganerne oppebærer på vegne af Unionens budget, og som anmeldes af medlemsstaterne i deres månedlige anmeldelser. Hvad angår EGFL modregner Kommissionen på nuværende tidspunkt udgiftsbeløbene i de formålsbestemte indtægter direkte i afgørelsen om månedlige betalinger, som Kommissionen har truffet. Denne finansielle transaktion afviger fra den måde, hvorpå formålsbestemte indtægter forvaltes i andre EU-fonde, hvor de ikke modregnes, men inddrives ved hjælp af en indtægtsordre, der udarbejdes i overensstemmelse med artikel 98 i Europa-Parlamentets og Rådets forordning (EU, Euratom) 2018/1046 (7). Med henblik på at harmonisere Kommissionens regnskabspraksis og ikke mindst den måde, hvorpå formålsbestemte indtægter forvaltes, er det nødvendigt at tilpasse dette tekniske aspekt af den finansielle forvaltning af EGFL til den praksis, der anvendes i andre EU-fonde. Betingelserne for modregningen af de formålsbestemte indtægter, der er afholdt under EGFL, bør derfor ændres, uden at risikere den rettidige gennemførelse af betalingerne til medlemsstaterne.
                        
                     
            
               
                           (9)
                        
                        
                           Delegeret forordning (EU) nr. 907/2014 bør derfor ændres —
                        
                     
            VEDTAGET DENNE FORORDNING:
         
         
            
               
                  Artikel 1
               
               I delegeret forordning (EU) nr. 907/2014 foretages følgende ændringer:
               
                           1)
                        
                        
                           I artikel 5 foretages følgende ændringer:
                           
                                       a)
                                    
                                    
                                       Stk. 3a udgår.
                                    
                                 
                                       b)
                                    
                                    
                                       Stk. 5 affattes således:
                                       
                                          »5.   Kontrollen med betalingsfristerne foretages én gang hvert regnskabsår for udgifter, der er afholdt indtil den 15. oktober. Hvis der er tale om manglende overholdelse af betalingsfrister i forbindelse med de månedlige udgiftsanmeldelser, kan der foretages en ekstra kontrol af overholdelsen af betalingsfristerne for så vidt angår udgifter, der er afholdt indtil den 31. juli.
                                          Der tages senest hensyn til eventuelle overskridelser af betalingsfrister i den afgørelse om regnskabsafslutning, der er omhandlet i artikel 51 i forordning (EU) nr. 1306/2013.«
                                       
                                    
                                 
                     
                           2)
                        
                        
                           I artikel 5a tilføjes følgende stykke:
                           
                              »7.   De margener og nedsættelser, der er omhandlet i stk. 2 og 3, skal beregnes særskilt i forhold til tildelinger fra Den Europæiske Landbrugsfond for Udvikling, uden de supplerende midler, der er omhandlet i artikel 58a i forordning (EU) nr. 1305/2013, og i forhold til disse supplerende midler.«.
                           
                        
                     
                           3)
                        
                        
                           I artikel 7 affattes stk. 1 således:
                           
                              »1.   Kommissionen udbetaler i overensstemmelse med sin afgørelse om månedlige udbetalinger, der træffes i henhold til artikel 18, stk. 3, i forordning (EU) nr. 1306/2013, den resterende del af de udgifter, som hver medlemsstat har anmeldt i sin månedlige anmeldelse, med fradrag af de formålsbestemte indtægter, som den pågældende medlemsstat har anført i denne udgiftsanmeldelse. Denne modregning betragtes som oppebørsel af de tilsvarende indtægter.
                              De forpligtelsesbevillinger og betalingsbevillinger, som de formålsbestemte indtægter medfører, stilles til rådighed, så snart indtægterne opføres på budgetposterne.«
                           
                        
                     
            
               
                  Artikel 2
               
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
         
         
            
               Denne forordning er bindende i alle enkeltheder og gælder umiddelbart i hver medlemsstat.
               Udfærdiget i Bruxelles, den 2. juni 2021.
               
                  
                     På Kommissionens vegne
                  
                  Ursula VON DER LEYEN
                  
                     Formand
                  
               
            
         
         
            (1)  EUT L 347 af 20.12.2013, s. 549.
         
            (2)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).
         
            (3)  Kommissionens delegerede forordning (EU) 2015/160 af 28. november 2014 om ændring af delegeret forordning (EU) nr. 907/2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 27 af 3.2.2015, s. 7).
         
            (4)  Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT L 30 af 31.1.2009, s. 16).
         
            (5)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).
         
            (6)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
         
            (7)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).